lflage/wiki-talks huggingface dataset:
Vita:Michael Conrad von Heydendorf

message: Erdélyi szásznak nézem, de forrás hiányában nem nevezem át. --Hkoala 2006. október 25., 16:21 (CEST)

message: Hkoala visszanevezte a lapot Michael Conrad von Heydendor -ra, holott láthatóan nem tud róla, hogy jelentős szász személyiség, hosszú időn keresztűl Medgyes városának polgármestere, a Szász Autonómia fontos vezetője. Bár szász volt apjához hasonlóan, de apja már magyar szerkezetű nevet viselt: Daniel Conrád. Nyilván valamilyen német rangemelés folytán lett egy bonyolult neve is. Valószínűtlen, hogy a magyar közösség másként nevezte volna, mint Konrád Mihály. Nem látok ellentmondást abban, hogy a magyar neve - valószínűleg hivatalos, regisztrált nevével egyezően - egy megfelelő és használt név (Konrád Mihály) legyen, miközben a szász, német közösség esetleg mást használ. 
Szerintem egyébként sem jó a német név magyar használatra, de ha ehhez az alkesz stilustöréshez ragaszkodna a wikipédia, akkor legalább helyesen kellene írni a német nevét. A (wikipédia sturtured data kategoriája valamint a német wikipédia szerint is neve: Samuel Conrad von Heydendorff. 
Hkoala, ez a megjegyzés neked/rólad szól. Gondoltam, megpingellek, hogy lásd. Hungarikusz Firkász Ide írkássz! 2022. február 8., 10:42 (CET)
thread_title:  Nem tud róla
Vita:Expresszionizmus

message: MIt jelent az hogy az expresszionisták nem voltak igényesek stílusilag?                                                  üdv. M.Réka
szerintemtem ez így nem igaz volt stílusok csak mivel életfelfogásuk ferde volt a valósághoz képest így a stílusuk is számunkra furcsának akár igénytelennek tűnhet. K.A.
Tessék bejelentkezni a wikipédiába, s User név alatt dolgozni! Mi az, hogy K.A. és M.Réka?--Márti 2007. szeptember 7., 19:28 (CEST)
Az expresszionizmus Németországban alakult ki, de nem egyetlen évben!!!!--Márti 2007. szeptember 7., 13:21 (CEST)
Jegyzeteket és forrásokat én raktam fel, hogy lehet így, a forrást egyáltalán nem feltüntetve dolgozni? Csak egy betörő dolgozhat így:-( Lektorálgattam, de ez még ezzel nincs rendben! Majd folytatom.--Márti 2007. szeptember 7., 19:28 (CEST)
Ez a szócikk nagyon hiányos, aki eredetileg feltette, még dolgozzon rajta. A forrásokat is össze kell hasonlítani meg a wikibeli előzményeket, utózmányokat etc.--Márti 2007. szeptember 8., 01:02 (CEST)
User:Nina tette fel, s szépen itten hagyta a csonkot, jaj de kedves, sajnos nem szeretem a csonkhagyókat.--Márti 2007. szeptember 8., 01:10 (CEST)
replies: text: Nincs kész az expresszionizmus, mert közben Goya szócikkét is rendbe kellett tenni.--Márti 2007. szeptember 10., 01:47 (CEST)
Szinte kész, de ez csak az expresszionista festőkről szól, az írókról nem.--Márti 2007. szeptember 15., 00:34 (CEST)

text: Az expresszionista irodalmat is írom.--Márti 2007. szeptember 26., 23:35 (CEST)

text: Köszi!--Márti 2007. szeptember 26., 23:57 (CEST)

message: Ezt a szakaszt áthelyeztem ide. --Adapa vita 2007. december 19., 08:59 (CET)
, azt a 20. századot, amely Európában beleértve természetesen Oroszországot is, hozta a forradalmakat, s elindította a két nagy világháborút. S ezzel mintegy Európa (benne Oroszország, mely Európa része) és Japán saját agóniáját indította el, népességének legéletképesebb részét küldte halálba, gyilkolta vagy gyilkoltatta meg. Nem is lehet kétséges, hogy az a földrész, ahol már a fajfenntartási ösztön is kezd kihalni, nyilvánvalóan agonizál, más népek, más kultúrák foglalják majd el a helyét. Az egész csak idő kérdése. Erről szól A Sikoly, s az expresszionista művészet. A Sikoly Európa és Japán XX. századi belépője, nincs az a számítógép, amelyik precízebben jelzett volna előre, mint Edvard Munch alkotása, a művész ember agyának előrejelzései gyakran igen figyelemreméltóak.
thread_title: Esszéjellegű
Vita:Arany (kémiai elem)

message: Szerintem a megjelenéshez bődületes, nagyon hosszú szöveg van írva, javítani kéne, de nem vagyok elég tapasztalt, úgyhogy ezt valaki más tegye meg.Zsboldi vita 2012. június 17., 11:43 (CEST)
replies: text: Töröltem a fölösleget. – Winston vita 2012. július 24., 10:43 (CEST)
thread_title: Megjelenés

message: ezüsttel keverve, h lehet 24 karátos az arany, ha az a max? mert a 24 karát az 100%-os aranyat jelent. na mindegy.
replies: text: Ezüst hozzáadásával így 24, 18 és 14 karátos arany-ezüst ötvözeteket készítenek, --Lily15 üzenet 2006. október 25., 21:37 (CEST)
thread_title: karát

message: "Árfolyamát nemzetközi szervezetek szabályozzák." - ez nem igaz. Az arany árfolyamát napjainkban a kereslet és a kínálat határozza meg.
thread_title: Árfolyam

message: Jó lenne beleszőni a cikkbe:
replies: text: szeretném megtudni, hogy mi is az orvosi arany, mit tartalmaz, mire használják. A google keresőben próbáltam utána nézni. Bali888

text: --Bali888 vita 2009. szeptember 5., 18:53 (CEST)
1. válasz:
Felteszem, hogy a fogászatban használatos aranyról van szó. Ezen a lapon találsz információt a fogászatban használatos aranyötvözetekről.
Jó tulajdonságairól ezer és egy fogászati témájú lapon, például →itt is olvashatsz: az írják, hogy az ötvözetlen arany, mivel nemesfém, nem okoz allergiát, továbbá hogy az arany puhasága folytán az egyetlen olyan tömésféleség, amely az idő múlásával csak javul.  
Karmelaüzenőlap 2009. szeptember 7., 11:30 (CEST)
thread_title:  A Tudakozóban kérdezték
Vita:Anatolij Vasziljevics Ivanov

message: Biztos, hogy ezt a nevet így kell írni magyarul?? --Hkoala 2006. október 26., 22:10 (CEST)
replies: text: Ez nyilván az orosz név német helyesírása; amennyiben nem Németországban élt, ill. nem voltak német ősei, akkor biztos, hogy nem (de a cikkben minden orosz név "németül" van átírva, ebből azt gondolom, hogy nem a német kapcsolat miatt írják így [mint mondjuk Eisensteinnél).
Anatolij Vasziljevics Ivanov (Анатолий Васильевич Иванов) így kell írni. OsvátA. 2006. október 26., 22:19 (CEST)
Továbbá: Jewgeni Mrawinski, Juri Temirkanow, Pjotr Iljitsch Tschaikowski !!! OsvátA.

text: szóval tele van ez a cucc ilyen gépies átvételekkel a németből – lusta vagyok most javítgatni. OsvátA. 2006. október 26., 22:27 (CEST)
replies: text: :már nem -:) OsvátA.

text: :Temirkanov vagy Tyemirkanov? --Hkoala 2006. október 26., 22:29 (CEST)
replies: text: ::Ty, na ezt meg se néztem, de valaki már kijavította. --Cs. Ali #
thread_title: Untitled
Vita:Repülőgép

message: Én a mitológiai részt kivenném, szerintem nem ebbe a cikkbe való. --misibacsi 2006. október 26., 23:27 (CEST)
replies: text: A Bibliában Krisztus egy felhő hátán szállt a mennybe. Az se látott még Bibliát, aki ilyent mond. 62.112.222.138 (vita) 2010. január 18., 16:02 (CET) 
Fontos lenne kiemelni a magyar nyelv ebben a tekintetben levő hiányosságát, miszerint a két angol szóra ugyanazt a magyar szót használjuk helytelenül. Az aircraft-ba belepasszíroznak mindent, ami repül (ez a fő gyűjtőnév, a repülőgép). Ezt aztán tovább bontják aiplane-ekre, ami a magyarban szintén "repülőgép"... (fixed-wing aircraft (aeroplane), rotary-wing aircraft/rotorcraft (helicopter, autogyro, gyrodyne, tiltrotor aircraft/konvertiplane). --Gyantusz 2007. július 28., 16:22 (CEST)
Nem feltétlen „helytelenül”, csak így alakult. Ilyesmi: Eltérően felosztott jelentésmezők listája (angol–magyar). SyP 2007. július 29., 14:45 (CEST)

message: *Alacsony sebesség nincs, legfeljebb alacsony repülés! Jobb szakemberek ezt "Mérsékelt sebességű repülésnek mondják!
replies: text: :(Szerintem akkor már legyen kis sebességű)
Törzs:
*Helyesen: Fa-szerkezetű, műanyag-szerkezetű, fémszerkezetű és vegyes szerkezetű törzsek épülhetnek.A fémszerkezetű törzsek rácsszerkezetűek és félhéjszerkezetűek lehetnek.A rácsszerkezet acélcsőből hegesztett térbeli rácsszerkezet, fa vagy duraluminium "alaktartó-bordák"-kal felszerelve, melyre a vászonból készült és lakkal feszített vászonborítást varrják impregnált kenderfonallal. A "tisztafém" törzs általában "félhéjszerkezet", amely törzskeretekből, hosszmerevítőkből és a rájuk szegecselt lemezborításból áll. Jellemzőjük: Mindhárom elem teherviselő, szemben a rácsszerkezetüvel, ahol csak a törzsrács hordja a terhelést.A "héjszerkezet" olyan, mint a madarak tojásának burkolata: csak a fémréteg hordja a terhelést. Ezt ma még csak elvétve alkalmazzák.Az ötvenes években megjelentek a műanyag-szerkezetek,amelyek elemei a több rétegben összedolgozott üveg vagy szénszál-rétegek (laminát), két laminát közt gyakran alkalmaznak papír, bakelit vagy kevlár "méhsejt"betétet távolságtartásra, egyben merevítésre.
*A "fesztávolság" a német Spannweite szó tükörfordítása, ezért használata üldözendő. Magyarul: TERJEDTSÉG.
replies: text: :(Persze fesztáv)
* Az egész mondat tévedés! Nem a nyilazás miatt, hanem a vékony szárnyprofil kis felhajtóerőtényezője miatt van szükség nagy sebességre. Ha nem alkalmaznak "szárnymechanizációt" a fel és leszállósebesség elérheti a 240-270 km/ó értéket. Orrsegédszárny és réselt fékszárnyak segítségével ez az érték leszorítható 160-190 km/ó-ra.
thread_title:  IP-ről jött megjegyzések
Vita:Edóm

message: Helyesírás: A katolikus lexikonban és a Károli-féle Bibliában egyaránt rövid o-val szerepel. Mi indokolja a hosszút? --Hkoala 2006. október 27., 07:32 (CEST)
Az én forrásaim hosszúval írták... Ha szerinted a rövid a helyes, mozgasd át bátran! Data Destroyer 2006. október 27., 07:53 (CEST)

message: A nabateusokkal kapcsolatos arab szakirodalom Edom eltűnését másképp részletezi. Javaslom az adatok összehasonlítását és egyeztetését. (Forrás: Mohammed Babelli/p.19, megtalálható a nabateus szócikben, vagy Mada'in Salehnél)Kit36a vita 2010. május 7., 14:53 (CEST)
Nyersfordítás:
Az i.e. 6. század végén az edomiták feladták településeiket és viszatértek a nomád életmódhoz, főképpen a keletről jövö ismétlődő inváziós támadásoka elől menekülve.  Ez volt az a történelmi pillanat, amikor egy centrális hatalom ellenállásától nem kellett tartania az Edomban fejlődő nabateus településeknek.  Ez az esemény is utal arra, hogy a nabateusok kapcsolatban voltak az őslakos edomitákkal, azokkal keveredtek. A nabateus istenségek pantheonjában is jelen volt Qos edomita istenség ugynilyen jelzésnek tekinthető. Mivel hogy az i.e. 2. évszázad során a nabateus birodalom területi határai még nem definiálódtak (>véglegesedtek, deklarálódtak) és névlegesen a szíriai szeleukida királyság fennhatósága alá tartozott, már több esetben is lehetősége adódott Észak-Arábia és Palesztína (>egyes területeinek) bekebelezésére. A nabateus kereskedők Hedsason keresztül jól védett karavánutakon közlekedhettek a déli Jordániába, illetve a Negeven át a Földközi tengerig. Emellett  igen erős haderővel is rendelkeztek - és saját önálló királyuk volt. A nabateusok pásztornépből való származása és  sivatagi élettapasztalataik, elrejtett ciszternáik, gazdagságuk és nagy katonai tapasztalataik Edom területén a legerősebb csoportosulássá tették az i.e. negyedik század folyamán. Ez oda vezetett, hogy Antigonus Monopthalmos (>idején, aki..)i nem tudott országán és népén uralkodni, olyan diplomáciai és katonai (>történelmi) pillanatot  hozott az önállóságra és egy erős, stabil
civilizáció megteremtésére.......(KT_ARCHIV_VeML)
Kit36a vita 2010. május 7., 14:53 (CEST)
thread_title:  Edom 

thread_title:  Mentett tartalom
Vita:Church of the Strangers

message: Lektornak: Mivel elég összetett a téma, Interneten ellentmondások is vannak ezzel kapcsolatban, így valami biztos forrásból ellenőrizni kellene az itt leírtakat; kategóriában kelllene elhelyezni. Üdv: tothaa 2006. október 27., 19:00 (CEST)
Visszatettem a linket a levélre, felhívom a figyelmet az aláírók egyikére: Charles F. Deems  	Church of the Strangers. Üdv: tothaa 2006. december 23., 09:28 (CET)

message: Több helyen előfordul a "presbiter" szó jelzőként. Nem inkább "presbiteriánus" lenne a helyes? --Hkoala  vita 2007. március 10., 14:39 (CET)
thread_title:  Presbiter
Kategóriavita:Daljátékok

message: Ez egy nagyon buta kategória. Miért nem a katagóriajavaslatokon keresztül lett létrehozva??
Daljáték, vagyis Singspiel (pl Varázsfuvola) az opera egyik korai változata. Semmi de semmi köze nincs az operettekhez. 
Ezt azonnal javítani kéne. 
[[User:Iller|Iller]] 2006. október 28., 01:01 (CEST)

message: Pallas nagy lexikona:
Daljáték (eszt.), a vígjáték faja, amennyiben egy vig gunyoros tárgyu jelenetet v. történetkét megfelelő dalok kiséretében ad elő. A vig dalműtől, de sőt még az operettetől is abban különbözik, hogy a D. szövege egyszerübb, valamint zenéje ritkán megy túl a népszerü dallamok keretén. A D. továbbá megkülönböztetendő a népszinműtől, mely ámbár szinte dalos játék, de néha valódi drámaiságra emelkedik és a népélet minden oldalát, a komolyat szintúgy mint a tréfát, magasabb költői szándékkal festi. De megkülönböztetendő a D. az énekes bohózatottól is (l. o.). Igy tehát a D. nem egyéb mint egy igénytelen, de szépérzékü és vigkedélyü jelenetlánc, melynek kisérő dalaiban a tréfás, néha gunyos, legtöbbnyire érzelgően szerelmes indulatok jelentőségteljes kifejezésre jutnak.
Révai nagy lexikona:
Daljáték, a XVIII. sz. második felében főként a német ''Singspiel'', amelyet Hiller János Ádám indít meg az olasz ''opera buffa'' és francia ''opéra comique'' mintájára. Könnyed áriák és dalok sorozata. A ''Liederspiel'' (1800-tól kezdve) még ennél is egyszerűbb szerkezetű dalokat nyújt; kezdeményezője Reichardt. Ma D. névvel operetteket is szokás megjelölni, ha kevésbé burleszk tárgyúak.
Új magyar lexikon:
daljáték: zenés színmű. Zenéje népies, témája vidám. Benne az énekelt részeket (áriákat, dalokat) prózai párbeszédek kötik össze. Német változata a Singspiel, a vígopera 18. sz.-i egyik őse. Fejlődésének csúcsára W. A. ''Mozart'' művészetében jutott el (''Szöktetés a szerájból'').
Brockhaus Riemann zenei lexikon:
daljáték, → ''ballad opera'', → ''jeu parti'', → ''Liederspiel'', → ''népszínmű'', → ''Singspiel''.
Na, ebből döntsük el, hogy micsoda --[[User:Villanueva|Villanueva]] 2006. október 28., 08:17 (CEST)
Mindenesetre az operetteket az operettek kategóriába kellett volna betenni. Nem is értem… [[User:Iller|Iller]] 2006. október 28., 10:48 (CEST)

message: Ezekre a lapokra rá kellene helyezni a -ot. Példa: István, a király, Csárdáskirálynő. - Matthew (hagyj üzenetet)  2008. augusztus 29., 15:35 (CEST)
thread_title:  Infobox
Wikipédia-vita:Ősmagyar műhely1

message: Javaslom, hogy az ősmagyar kort a kezdetektől a honfoglalásig számítsuk, tehát a műhelyünk is elsősorban az e két időhatáron belüli eseményekkel foglalkozzon, ha ez a korszakolás a szakirodalom szerintinek is megfelel. Kellene forrás arról, hogy A) a magyar nyelvtörténetben, B) a történelmi szakirodalomban hogyan használják az ősmagyar kor megjelölést.
replies: text: A magyar (gy=gh rovásjelek azonosak 1718-as Belianumszerint de ez más téma)... nyelv története a hivatalos nyelvészet szerint:*Ősmagyar kor a feltételezett ugor nyelvtől való elválástól kezdődik ami a finn<->ugor szétválást legalább 500 évvel követte. Egyes glattologusok szerint a Finn és amagyar nyelv között 6000-15000 év távolság van, így tehát az ősmagyar kor kezdete i.e13,000 és i.e3,500 között kell valahol legyen. 
Javaslom a ie.1000 annak ellenére hogy még ilyen távoli múltból sem találtam még hírét magyar önelnevezésnek. (habár makar,maghar népek vannak és voltak de ez megint más  téma mert a folytonosság nem bizonyított)
az Ó magyar kor pedig Árpáddal kezdődik./a "honfoglalás"-nak ami (104 évvel Attila halála után volt) kb(~558~950?) eléggé vitatható az ideje/
i. e. 1000 – i. sz. 896	ősmagyar kor
896–1526                                             	ómagyar kor
1526–1772                                            	középmagyar kor
1772–1920                                            	újmagyar kor
1920-tól napjainkig                                  	újabb magyar kor
http://hu.wikipedia.org/wiki/Nyelvt%C3%B6rt%C3%A9neti_korszakok_a_magyarban
--Elder sun 2006. október 28., 01:19 (CEST)
thread_title: * Ősmagyar kor

message: Felvettem a Magyar Elektronikus Könyvtárat(MEK) és a Pallasz nagylexikont.
Badin jos Ferencnek pedig a forrásait és idézeteit ,de a teoriáit nem tartom másnak csak érdekességnek.--Elder sun 2006. október 28., 01:24 (CEST)
A KFD-is feltettem a források közé. 
-
*A fontos szócikkekkel egyetértek.
*Az támogatod Alapfogalmak-Történelem-Kultura hármast tagolást?
* Az alkotmány mint olyan megszünt? marad a közfelkiáltás.--Elder sun 2006. október 28., 01:30 (CEST)
thread_title:  Forrás lista
Vita:Tölgyessy Péter

message: A születési hely és idő előtt mit jelent a *? Villy/Üzenet 2006. október 28., 08:41 (CEST)
Általában lexikonokban (legalábbis az legújabb Magyar Nagylexikonnál biztosan) csillaggal jelölik a születési és kereszttel a halálozási helyet és időt. Cassandro, ..., 2006. október 28. 20:03 (CEST)
replies: text: Mert néztem sok életrajzot a wikiben és nem láttam ilyet, vagy nem tűnt fel. Amúgy nem egyértelmű, hogy az első a születési, a második a halálozási idő/hely? :DD Villy/Üzenet 2006. október 28., 20:11 (CEST)

message: Anonim szerkesztő szerint 2 gyermeke van, de erről nem találtam referenciát. –  Zimmy  2017. augusztus 22., 14:33 (CEST)
ELTE Sikerek - Tölgyessy Péter - teljes előadás - Ebben az előadásban egy lányról tesz említést (1:37:18-nál). – Peda ☎ 2017. augusztus 24., 15:15 (CEST)
thread_title:  Gyermekei
Vita:Ajak (egyértelműsítő lap)

message: Itt szerintem csak a testrészt kéne egyértelmüsíteni, mivel ugye, nem csak egyféle ajak van... :) --Vince blabla :-) 2006. október 28., 13:50 (CEST)

message: Egyáltalán nem kell azért törölni valamit, mert kétcikkes egyértelműsítés. Nincs megszavazott irányelv, ajánlás van, de semmi nem támasztja alá, hogy ezzel bármit is javulna a wikipédia használhatósága. Ellenben 1. értesülünk további jelentésekről, 2. a piros link ösztönzőleg hat egy cikk megírására. Az önkényes gyakorlatot ellenzem. Nincs szükség törölni. Armyyour üzenőfal 2007. augusztus 13., 00:03 (CEST)
Ezzel egyetértek, hülyén nézne ki, ha átirányítás lenne a kevésbé ismert alakra, mintha a fontosabb jelentését nem is ismernénk. (Vince meg jópofiskodás helyett írja meg annak a cikkét, amire gondol :PPP) – Alensha  üzi 2007. augusztus 13., 01:19 (CEST)
Bánom bűnöm. Betettem az újabb piros linkeket, így már nem kettes. - Xbspiro 2007. augusztus 13., 04:04 (CEST)
thread_title: Törlés kapcsán
Vita:URL-kódolás

message: Tudtommal szerepelhetnek ékezetesek is, bár valóban nem túl elterjedt. Példa:
http://www.kész.hu/ --Antissimo 2006. október 28., 20:43 (CEST)
replies: text: Már 2 éve lehetnek ékezetek domainnevekben.  Villy/Üzenet 2006. október 28., 21:13 (CEST)
thread_title: Ékezetes karakterek
Vita:Földrajzi koordináta-rendszer

message: Sziasztok!A helyes írásmód: Földrajzi koordináta-rendszer. Át kellene mozgatni oda.Pasztilla 2006. október 28., 22:52 (CEST)
Fúúú, ez gyors volt:-)Pasztilla 2006. október 28., 23:00 (CEST)
A nagyobb baj, hogy át kéne nézni a cikket, mert tele van pontatlanságokkal. Miért is kéne fokban mérni a koordinátákat? Ez csak egy elhetőség, nem szükségszerűség. És más problémák is vannak. Péter ✎ 2006. október 28., 23:24 (CEST)
thread_title:  Eleje 

message: * Szerintem semmi keresnivalója nincs itt annak, hogy a szöget hányféleképpen lehet mérni, és ezeket hogyan lehet átszámítani. Ez a szög vagy szögmérés cikkbe való.
* Az általános bevezető iszonyú hosszú, még egy példa is van benne.
* Miért csak a transzverzális segédkoordináta-rendszer van megemlítve, mikor van általános helyzetű is. Azt is rengetegszer használják.
* Hogy jön ide a WGS-84? Az egy ellipszoid, itt viszont állandóan gömbről van szó. 
* Jópár dolog helyesírása teljesen következetlen, pl. WGS-84, WGS84.
* A GIS szoftver már idevaló, de az az odavetett mondat szerintem teljesen érthetetlen.
* Mi az a geostacionárius koordináta? Lassan doktorálok ebből a témából, de életemben nem hallottam még ilyenről. 
--Péter ✎ 2006. október 28., 23:44 (CEST)
thread_title: Problémák
Vita:Lineáris leképezés

message: Ez a mondat elég nehezen érthető, át kellene fogalmazni: "Ilyen függvényekre tehát igaz az a megkötés, hogy vektorok összegének képe, a képek összege, és vektor számszorosának képe, a kép ugyanezzel a számmal vett szorzata.". SyP 2006. október 29., 08:33 (CET)
Átfogalmaztam: "Az ilyen függvényekre tehát igaz az a megkötés, hogy a vektorok összegének operátor általi képvektora, a képvektorok összege, illetve a vektor számszorosának operátor általi képe, mind a képvektor ugyanezzel a számmal vett szorzatával egyezik meg." - csak valaki, aki érti is, mondja meg, ugyanazt jelenti-e az új mondat! :) SyP 2006. október 29., 10:26 (CET)
Nekem az eredeti megfogalmazás kicsit jobban tetszett (szerintem "operátor" helyett használjuk inkább a "függvény" szót, de szvsz anélkül is érthető, hogy a l. függvény szerinti képről van szó. ♥♥♥: Gubb   ✍    2006. október 29., 12:25 (CET)
Gubb, _neked_ nyilván érthető. :) A piros alma, mézes körte, csengő barack gyümölcs. - az ilyen szerkezetű mondatoknál nehéz rávágni, hogy mi az alany, és mi az állítmány, ezzel volt csak bajom, nem a használt kifejezésekkel. SyP 2006. október 29., 12:54 (CET)
Üdv! Az endomorfizmus definíciójából kitöröltem az "injektív" szót, pusztán logikai megfontolásból. Ha ugyanis V->V injektív homomorfizmus, akkor, mivel ugyanarra a térre képezünk, bijektív is, így ugyanazt kaptuk, mint az alább írt automorfizmus. Egyébként nem ismerem ezeknek a standard definícióit, de elvileg így lenne logikus. Tannin vita 2008. december 16., 22:28 (CET)
A kvaterniók nem testet alkotnak.
thread_title: Untitled
Vita:Tükörírás

message: Mikortól lesz egy csonkból szócikk? Az angol és német szócikkeket már átnéztem, nem nagyon tudok több információt kihámozni belőlük! Adtam hozzá most két képet is! Ez az első szócikkem! --Dpbalazs 2007. február 11., 09:20 (CET)
Szia! A csonkjelzést nyugodtan törölheted a cikkekből te is, ha úgy látod, ennél jobban már nem lehet kifejteni a témát. Ez most már egy szép, kerek, elkészült cikk, le is vettem a jelzést. – Alensha  üzi 2007. február 11., 15:52 (CET)
Cool :) Balázs 2007. február 11., 17:51 (CET)
Aki ebben érdemben pótolni tud, hát megemelem a kalapom :) Balázs 2007. április 13., 17:17 (CEST)

message: Valamikor a 80-as években, mikor nálunk is kezdett elterjedni a kéklámpás kocsik elejére tükörírással készített felirat, láttam egy tűzoltóautót, aminek az oldalát is így dekorálták ki.  --Bitman vita 2009. július 5., 09:10 (CEST)
thread_title:  Tréfás emlék
Vita:Caporettói áttörés

message: Több forrásban 1918 szerepel, akkor Hemingway nem lehetett 1917-ben Caporettonál.
http://hu.wikipedia.org/wiki/Hemingway
"1918-ban, útban az olasz front felé, megállt az állandó német bombázás alatt álló Párizsban – olyan közel akart kerülni a harchoz amennyire csak tudott."
http://en.wikipedia.org/wiki/Ernest_Hemingway
.... he worked at the newspaper for only six months (October 17, 1917-April 30, 1918)
db007 vita 2009. március 6., 05:37 (CET)
thread_title:  Hemingway
Vita:Tizedik isonzói csata

message: Az első mondatnál egyeztetési problémák vannak. Talán így kellene átalakítani:
A X. isonzói csatára 1917. május 12. és június 5. között került sor Olaszország és a Monarchia csapatai valamint német expedíciós csapatok között.Kaboldy vita 2010. december 23., 19:23 (CET)
thread_title:  Első mondat
Vita:Golden Gate híd

message: Ha ők nem jelölik, hogy a Wikipédiáról vették, akkor lehet, hogy a szerző vette onnan: a Discovery Channel a Golden Gate hídról. Adam78 ✉ 2006. október 29., 16:12 (CET)
thread_title: discoverychannel.hu

message: Ez a két beidézés egyazon oldalról való:
"Sávok száma 8 + gyalogos"
"A hatsávos út mellett a hídon gyalogosan is lehet közlekedni."
Nem vagyok jártas benne, miattam akár így is helyes lehet (technikai sáv, stb. is kaphatott ott helyet). Ám akkor valami szövegi utalás elkelne, hogy feloldja a két adat eltérését.
– -mezoforte- posta 2009. február 5., 18:17 (CET)
thread_title: Hány sávos?

message: „A híd egy feszített vázas szerkezetű függőhíd, melynek két hatalmas acélkonzolja között 1280 méter víz húzódik. A két óriási torony között feszülő két fő kábele amellett, hogy megtartja a hídpályát, a nyomást és a feszítőerőt a tornyokon át a híd két végén lévő horgonyokhoz továbbítja.”
Ezt a bekezdést szakmailag pontatlannak érzem, a „feszített vázas szerkezetű függőhíd” fogalmat nem igazán értem, a kábel pedig nyomást biztosan nem továbbít sehova, hiszen épp az a lényege, hogy csak húzóerő felvételére alkalmas. --Puskás Zoli vita 2014. március 8., 21:59 (CET)
thread_title:  Vitatott szövegrész